สวัสดีค่ะ วันนี้จะมาแนะนำร้านสุกี้ยากี้ ชาบูชาบู ที่ชั้น 2 J-Avenue ทองหล่อ ซอย 15 กันค่ะ ร้านนี้เพิ่งเปิดได้ 3 สัปดาห์เองค่ะ จะเปิดตัว grand opening ในวันที่ 6 เมษายน 2556 ค่ะ

วันนี้แหม้มได้เป็นผู้โชคดีกับ JGB อีกแล้วค่ะ สำหรับเมนูอาหารที่จะให้ชิมวันนี้จะเป็นดังนี้ค่ะ

1. เมนูทานเล่น ๆ จะมี 
-  เป็ดไวน์แดง เนื้อเป็ดนิ่มๆ หมักมาดี อร่อยใน 3 คำ อิอิ
-  ซาซิมิปลาแซลมอน ลายปลามาสวยมาก สดอร่อยเลยค่ะ
-  ยำสาหร่ายเย็น เมนูนี้ธรรมดา คงเพราะเป็นเมนูทานเล่นที่ทานบ่อยค่ะ
-  ไวน์ขาว ALBEO UMZbRIA by La Carraia เมื่อทานกับเป็ดและปลา ช่วยเพิ่มรสชาติเลยค่ะ

2. เมนูสลัด จะเป็นสลัดซูชิ น้ำสลัดจะเปรี้ยวๆ หน่อยค่ะ จัดมาเป็นถ้วยเล็กกำลังดีค่ะ

3. เมนูอาหารจานเดียว 
-  หมูห่อบ๊วยและชีสทอด เมนูนี้หมูจะเย็นๆ ไปหน่อยค่ะ หากได้ทานร้อนๆ คงจะดีกว่านี้ค่ะ และ ไม่ได้รสชาติบ๊วยเลยค่ะ
-  ปอเปี๊ยะสดใส่หมูชาบู เมนูนี้มาคำโตค่ะ อร่อยดี ชอบ ชอบ
-  สุกี้ยากี้ซอสมะเขือเทศ หรือ ชาบูชาบูแกงกะหรี่ (กรุณาเลือกเนื้อหรือหมู) ใน 1 หม้อจะมี 2 น้ำซุปคือสุกี้ยากี้ซอสมะเขือเทศและชาบูชาบูแกงกะหรี่ค่ะ ส่วนเนื้อที่จะทานแหม่มเลือกหมูแต่ได้เนื้อมา แต่ก็โอเคเลยค่ะ ทานเนื้อได้ วิธีการทานก็นำเนืัอหรือหมูจุ่มในน้ำซุปให้สุกเล็กนัอยก็นำขึ้นมาจุ่มไข่แล้วทานเลยค่ะ เนื้อเวลาจุ่มไข่มันนุ่มมากๆ และแหม่ทได้ลองทานหมูก็นุ่มเช่นกันค่ะ ส่วนน้ำซุป แหม่มชอบแบบสุกี้ยากี้ซอสมะเขือเทศนะ รสชาติเค้ากลมกล่อมอร่อยดีนะ
-  ไวน์แดง เมนูนี้มาช่วยให้การทานเนื้อชาบูอร่อยเลยค่ะ ฟิน ฟิน ^

4. เมนูขนมหวาน ถั่วแดงกับไอศกรีมวานิลา ขอบอกว่าอร่อยมาก เนื้อไอศกรีมเนียนมาก ผสมกับครีม ชอบติดใจเลยค่ะ

งานนี้ได้ชิมของอร่อยและได้มารีวิวแนะนำเพื่อนๆ กัน ที่สำคัญได้เจอน้องจุ๊กจิ๊ก Jeeranun Tansakul ด้วยนะคะ น่ารักเชียว

ข้อมูลเพิ่มเติมค่ะ
เวลาทำการ มี 2 รอบ คือ 11.30-14.00 น. และ 17.30-22.00 น. โทรศัพท์ 0-2712-6469